**HANKELEPINGU MUUTMISE OTSUSE ETTEPANEK 1**

**Lepingu nr:** 2023-K117, 06.12.2023

**Lepingu nimetus:** Riigiteel nr 11113 Assaku-Jüri asuva Rae viadukti ja üle Vaskjala-Ülemiste kanali Vaskjala silla ehitus (riigihanke viitenumber 265922)

**Töövõtja:** Aktsiaselts TREF Nord, registrikood 10217746

**Projekt:** K Rajatised / K.001.010.01 - Rae viadukti ehitus, K.007.001.01 - Vaskjala-Ülemiste kanali raudteesilla ehitus

|  |  |
| --- | --- |
| Muudatuse sisu: | 1. Rae tee 54 sademevee lahenduse ümberprojekteerimine 2. Düükri betoneerimine ja kanali profileerimine 3. CU0410 hüdroisolatsioon 4. Rae viadukti hooldustrepp |
| Muudatuse põhjendus: | * 1. **Rae tee 54 sademevee lahenduse ümber projekteerimine ja sellega seotud täiendavad ehitustööd.**   Lisatööna projekteeritakse ümber Rae tee 54 juures olev vertikaalne planeering (sademevee juhtimine) ja teostatakse täiendavad ehitustööd.  Rae tee ja viadukti ehitusloa menetluse käigus küsis ehitusloa menetleja Transpordiamet kõrval olevate maaomanike seisukohta projektile. Rae tee 54 kinnistu omanik juhtis tähelepanu asjaolule, et projekteeritud teelt juhitakse sademevesi Rae tee 54 kinnistule, mis ohustab seal olevat kinnisasja ja seega ei ole projektlahendus sobilik. Kinnistu omanik tegi ettepanku ehitusloa menetlejale korrigeerida projektlahendust vältimaks teede pealt sademevee juhtimist kinnistule ning ehituse käigus rajada sademevee ärajuhtimise süsteem vähemalt kinnisasja Rae tee 54 (KÜ 65301:002:1147) ja ümberehitatava riigiteega külgnevas ulatuses.  Ehitusloa menetleja leidis, et projektlahendust tuleb täiendada vastavalt Rae tee 54 kinnistuomaniku ettepanekule ning lisas selle ehitusloa tingimuseks.  Töövõtja ei saanud tingimusega pakkumuse esitamisel arvestada, kuna ehitusloa menetlus toimus pärast pakkumuse avamist.  Töövõtja esitas lisatööle hinnapakkumise summas 5 259,00 € + KM.   1. **Düükri betoneerimine ja kanali profileerimine**   Antud muudatus koosneb kahest iseseisvast muudatusest  **Düükri betoneerimine**  Düükri betoneerimise raames betoneeritakse kanalis olev düükri kaevik. Düüker rajatakse selleks, et kraavides ja kanalis olevat vett eraldada.  Lepingu aluseks oleva Projektdokumentatsiooni järgi on düükri kaevik sõmerast ja dreenivast materjalist, mistõttu liigub kraavi vesi läbi sõmera materjali kanalisse, mis ei ole lubatud. Antud viga ilmnes ehitustööde ajal, et projkteeridu lahendus ei eralda kahte veesüsteemi.Lahenduseks on düükri kaeviku täis betoneerimine.  Betoneerimine on vajalik teostada antud tööde käigus, kuna kanal on käesoleva lepingu ehitustööde teostamise ajaks ümber suunatud. Hiljem suunatakse vesi tagasi kanalisse, mille järel düükri kaeviku betoneerimine hilisemas etapis ei ole võimalik.  Töövõtja esitas lisatööle (kallinemine võrreldes Projektdokumentatsiooni lahendusega) hinnapakkumise summas 4 930,00 € + KM.  Tegemist on projektiveaga ja seetõttu on tegemist muudatustööga.  OJV ja projektmeeskonna hinnangul antud nõude täitmine ei kuulu lepingu mahtu ja on lisatöö.  **Kanali profileerimine**  Lisatööna teostatakse olemasoleva Vaskjala kanali profileerimine / kanali põhja korrigeerimine. Ehitustööde käigus, pärast olemasoleva kanali kuivendamist ja setete eemaldamist selgus, et olemasolev olukord ei vasta projektdokumentatsioonis eeldatule. Olemasoleva kanali põhi on U-kujulise süvendiga paekivis.  Lisatöö on vaja teostada, et viia kokku olemasolev kanal Projektdokumentatsioonis toodud lahendusega, et tagada vee takistusteta vool ja vältida sette kogunemist kanali põhja.  Kanali profileerimine on vajalik teostada lepinguliste tööde käigus kuna kanal on ümber suunatud. Hiljem suunatakse vesi tagasi kanalisse, misjärel kanali põhja profileerimine hilisemas etapis ei ole võimalik.  Kallinemine tulenevalt kanali põhja profileerimisest on põhjendatud, kuna Töövõtjal ei olnud võimalik kanali põhja olemasolevat kuju välja selgitada, sest pakkumise ajal oli kanal vett täis ning kanali nõlvad olid kaetud kasvupinnasega.  Töövõtja ei saanud tingimusega pakkumuse koostamisel arvestada. OJV ja projektmeeskonna hinnangul antud nõude täitmine ei kuulu lepingu mahtu ja on lisatöö.  Töövõtja esitas lisatööle hinnapakkumise summas 2 500,00 € + KM.   1. **CU0410 hüdroisolatsioon**   Antud muudatuse raames muudetakse / täiendatakse truubi CU0410 hüdroisolatsiooni lahendust.  Projektdokumentatsioonis oli truubi peale ette nähtud bituumenvõõp hüdroisolatsioon ja dreenmatt kaitsekihiks. Rail Baltica tehniline meeskond hindas märts 2024 põhitrassi truupide (sh truubi CU0410) põhiprojekti hüdroisolatsiooni lahendust ebapiisavaks ning otsustas ehituses oleva truubi hüdroisolatsiooni lahendust muuta / täiendada. Truubi peale tuleb ette näha SBS hüdroisolatsioon ja hüdroisolatsiooni kaitsekiht. SBS hüdroisolatsioon on sobivam materjal horisontaalsetele pindadele. Raudtee all, rööpale lähemal kui 1m, on vajalik hüdroisolatsiooni kaitsekiht, et tagada, et raudteekoormused ei kahjustaks hüdroisolatsiooni.  Muudatus on vajalik teostada käesoleva lepingu raames, sest hilisemal muutmisel on vajalik tagasitäide ja paigaldatud hüdroisolatsioonikihid eemaldada, mis on ebamõistlik tehnilised ja majanduslikult.  Töövõtja ei saanud tingimusega pakkumuse koostamisel arvestada, sest truupide hüdroisolatsiooni nõuded muutusid Lepingu täitmise ajal OJV ja projektmeeskonna hinnangul antud nõude täitmine ei kuulu lepingu mahtu ja on lisatöö.  Töövõtja esitas lisatööle hinnapakkumise summas 12 350,24 € + KM.   1. **Rae viadukti hooldustrepp**   Antud muudatuse raames muudetakse Rae viadukti trepi asukohta.  Rae viadukti tulevane omanik Transpordiamet soovis projekteerimise lõppfaasis tööprojekti kooskõlastamisel, et viadukti mõlemad hooldustrepid asuksid mulde kergliiklustee pool.  Kuna selleks hetkeks olid trepid valmis projekteeritud, põhjustas see nõue projekteerimise lisatöö.  Kallinemine tulenevalt Rae viadukti trepi asukoha ümberprojekteerimisest on põhjendatud, kuna Transpordiameti nõue projekti muuta tuli pärast treppide valmis projekteerimist.  Töövõtja esitas lisatöö hinnapakkumise summas 2 250,00 € + KM. |
| Mõju hankelepingu maksumusele: | Sõlmitud hankelepingu maksumus on 7 327 717,10 eurot ilma käibemaksuta.  **Hankelepingu maksumus suureneb 27 289,24 euro võrra ilma käibemaksuta.**  Eelnevalt hankelepingu muudatusi sõlmitud ei ole.  Pärast käesoleva muudatuse sõlmimist on Hankelepingu muudatusi **RHS §123 lg 1 p 1 alusel** sõlmitud 0,37 %.  Hankelepingu uus maksumus pärast käesoleva muudatuse sõlmimist on **7 355 006,34** eurot ilma käibemaksuta. |
| Mõju hankelepingu täitmise tähtajale: | Muudatustööd ei mõjuta Lepingu täitmistähtaega. |
| Muudatuse alus vastavalt RHS-le ja põhjendus: | **RHS §123 lg 1 p 1, mille kohaselt hankelepingu üldist olemust, näiteks hankelepingu eset, ei muudeta ja muudatuse väärtus ei ületa RHS § 14 lõikes 3 või 4 sätestatud piirmäära ning muudatuste väärtus kokku ei ületa kümmet protsenti asjade või teenuste või 15 protsenti ehitustööde hankelepingu algsest maksumusest või kümmet protsenti kontsessioonilepingu algsest maksumusest.** Muudatustööd on vajalikud Lepinguga seatud eesmärkide saavutamiseks ja Töö nõuetekohaseks teostamiseks.  Muudatusega ei muudeta Lepingu üldist olemust, kuivõrd Lepingu esemeks oleva töö olemus ei muutu. Muudatuse tulemusena teostab Töövõtja lisatöid seoses Projektis toodud mittesobivate/puudulike lahenduste muutmisega ja tööde teostamise käigus ilmnenud vajalike lisatööde teostamisega. Lepingu eesmärk ja töö olemus jääb samaks. |
| Vastutav isik: | Rainer Jõesaar |
| Eelarves arvestatud: | Ei |
| Rahastamisallikas: | CEF6 |
| CEF tegevuse number: | DW5 |
| Lepingumuudatuse sõlmimise eeldatav aeg: | 15.11.2024 |
| Nõukogu heakskiit lepingu muutmisele: | Ei |
| Täiendavad asjaolud: | Lisa 1 Projektmeeskonna MEMO (Rae tee 54 sademevesi)  Lisa 2 Projektmeeskonna MEMO (Düükri bet. ja kanali profileerimine)  Lisa 3 Projektmeeskonna MEMO (CU0410 hüdroisolatsioon)  Lisa 4 Projektmeeskonna MEMO (Rae viadukti hooldustrepp) |

**Kooskõlastatud:**

|  |  |
| --- | --- |
| Hankeüksuse juht | Liisi Heiskonen */allkirjastatud digitaalselt/* |
| Vastutav isik | Martin Taal */allkirjastatud digitaalselt/* |
| Vastutav isik | Rainer Jõesaar */allkirjastatud digitaalselt/* |
| Finantskontroller | Kärt Peetrimäe */allkirjastatud digitaalselt/* |
| Jurist | Lembi Treumuth */allkirjastatud digitaalselt/* |